b'\n_START_ARTICLE_\nSne\xc5\xbeaki v vrtcu\n_START_SECTION_\nVsebina\n_START_PARAGRAPH_\nNekega dne so otroci v vrtcu\xc2\xa0\xc2\xbbRde\xc4\x8da redkvica\xc2\xab\xc2\xa0od\xc5\xa1li na igri\xc5\xa1\xc4\x8de in naredili sne\xc5\xbeno deklico Tino. Otroci iz vrtca\xc2\xa0\xc2\xbb\xc4\x8curimuri\xc2\xab\xc2\xa0pa so naslikali sne\xc5\xbeaka Martina. Videti je bil kot \xc5\xbeiv, saj so se mu o\xc4\x8di nasmihale, bil je dobre volje in kadil je pipo. Preden so otroci od\xc5\xa1li domov, so odnesli sne\xc5\xbeaka Martina v trgovino z igra\xc4\x8dami, prodajalka pa ga je pripela na steklo. Vsi ljudje so ob\xc4\x8dudovali sne\xc5\xbeaka Martina in ta je kmalu za\xc4\x8dutil, da \xc5\xbeivi. Pono\xc4\x8di je sne\xc5\xbeak ostal sam, zdrsnil je na tla, zdrsnil po plo\xc4\x8dniku in od\xc5\xa1el do otro\xc5\xa1kega igri\xc5\xa1\xc4\x8da. Vse je bilo prekrito s snegom, na robu igri\xc5\xa1\xc4\x8da pa je sne\xc5\xbeak zagledal sne\xc5\xbeno deklico Tino. Predstavila sta se eden drugemu. Tudi sne\xc5\xbena deklica Tina je kmalu za\xc4\x8dutila, kako ji je za\xc4\x8delo biti srce. Naslednje jutro je \xc5\xa1la prodajalka mimo izlo\xc5\xbebenega okna in videla, da sne\xc5\xbeaka ni ve\xc4\x8d. Pohitela je v vrtec, da bi to sporo\xc4\x8dila otrokom. Otroci so se obuli in oblekli ter od\xc5\xa1li na zasne\xc5\xbeeno igri\xc5\xa1\xc4\x8de. Razveselili so se obeh sne\xc5\xbeakov. Zasli\xc5\xa1ali so, kako se sne\xc5\xbeaka po svoje pogovarjata in takoj so vedeli, da ho\xc4\x8deta \xc5\xa1e sne\xc5\xbene otroke. Hitro so za\xc4\x8deli kotaliti sne\xc5\xbeene kepe za trupe, roke in glave, vzeli so ko\xc5\xa1\xc4\x8dke oglja in rde\xc4\x8de korenje za nos. Otroci so vriskali od veselja, saj so naredili sne\xc5\xbeake in jim nato dali tudi imena. Sne\xc5\xbeak Martin in sne\xc5\xbena deklica Tina pa sta tudi bila zadovoljna, saj je bila zdaj cela dru\xc5\xbeina sne\xc5\xbeakov. \xc5\xbdeleli so si le, da bi bila zima dolga in huda.'